รัฐบาลไทย-ข่าวทำเนียบรัฐบาล-ทส. พร้อมจัดทำแผนการอนุรักษ์พะยูนแห่งชาติตามข้อสั่งการนายกรัฐมนตรี
วันศุกร์ที่ 23 สิงหาคม 2562
ทส. พร้อมจัดทําแผนการอนุรักษ์พะยูนแห่งชาติตามข้อสั่งการนายกรัฐมนตรี
ทส. พร้อมจัดทําแผนการอนุรักษ์พะยูนแห่งชาติตามข้อสั่งการนายกรัฐมนตรี
ทส. พร้อมจัดทําแผนการอนุรักษ์พะยูนแห่งชาติตามข้อสั่งการนายกรัฐมนตรี
พลเอก ประยุทธ์ จันทร์โอชา นายกรัฐมนตรี ได้ให้สัมภาษณ์กับสื่อมวลชนเกี่ยวแนวทางการอนุรักษ์พะยูนก่อนการประชุมคณะรัฐมนตรี (ครม.) ในโอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมพร้อมด้วยนายโสภณ ทองดี ผู้ตรวจราชการกระทรวงทรัพยากรธรรมชาติและสิ่งแวดล้อม ในฐานะโฆษกประจํากระทรวงฯ นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง และคณะผู้บริหารในสังกัดกระทรวง ทส. เข้าพบนายกรัฐมนตรีก่อนเข้าประชุม ครม. โดย อธิบดีกรมทรัพยากรทางทะเลและชายฝั่ง ได้นําเสนอความเป็นมาเกี่ยวกับพะยูนมาเรียม และผู้แทนจากบริษัท moreloop นําเสนอข้อมูลเกี่ยวกับการนําผ้าที่เหลือใช้จากโรงงานอุตสาหกรรมต่างๆ ในประเทศไทย มาสร้างให้เกิดเศรษฐกิจหมุนเวียน (Circular Economy) พร้อมทั้งนํานิทรรศการมาร่วมเสนอต่อคณะรัฐมนตรี ประกอบด้วย ความเป็นมาของมาเรียมและแผนการอนุรักษ์พะยูนแห่งชาติ ความห่วงใยสัตว์ทะเลหายากจากนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม บริเวณหน้าตึกบัญชาการ ๑ ทําเนียบรัฐบาล กรุงเทพฯ
พลเอก ประยุทธ์ จันทร์โอชา นายกรัฐมนตรี เปิดเผยต่อสื่อมวลชนว่า เมื่อวันที่ 16 ส.ค.62 มาเรียมได้มีอาการลอยนิ่งตรวจไม่พบชีพจร และการตอบสนองไม่สามารถทรงตัวในน้ําได้ จึงรีบทําการกู้ชีพและกระตุ้นการหายใจ โดยกระทําเหนือน้ํา จนเริ่มตรวจพบการตอบสนอง สามารถกระพริบตา และตอบสนองต่อการสัมผัสได้ จึงนํามาเรียมลงประคองในน้ํา แต่สัญญานชีพได้หายไปอีกครั้งเวลา 23.45 น. จึงต้องนําขึ้นจากน้ําเพื่อทําการกู้ชีพ ด้วยยากระตุ้นหัวใจยากระตุ้นการหายใจ การใช้สารน้ํา แต่เนื่องจากไม่สามารถกู้ชีพกลับมาได้ มาเรียมจึงได้จากไปอย่างสงบจากอาการการช๊อค นอกจากนี้ยังพบเศษพลาสติกเล็กๆ หลายชิ้นขวางลําไส้ จนมีอาการอุดตันบางส่วนและอักเสบ ทําให้มีแก๊สสะสมอยู่เต็มทางเดินอาหาร มีการติดเชื้อในกระแสเลือด ปอดเป็นหนอง ตามมา ได้สร้างความโศกเศร้าและเสียใจให้กับวงการนักอนุรักษ์และประชาชนชาวไทยเป็นอย่างมาก
ในการนี้ จึงได้สั่งการให้กระทรวงทรัพยากรธรรมชาติและสิ่งแวดล้อม เร่งจัดทําแผนการอนุรักษ์พะยูนแห่งชาติ โดยการกําหนดเป้าหมายให้เพิ่มจํานวนพะยูนในประเทศไทยให้ได้ 50% ภายใน 10 ปี ให้ใช้บทเรียนจากกรณีมาเรียมที่คนทั้งประเทศได้ให้ความรัก ความหวังกับการเลี้ยงดูมาเรียมและไม่ต้องการให้มาเรียมต้องตายฟรี พร้อมทั้งกําชับให้มีการถอดบทเรียน “ลิบงโมเดล” รวมทั้งการกระชับ road map ลดการใช้พลาสติกที่ใช้ครั้งเดียวทิ้ง และได้ให้หน่วยงานที่เกี่ยวข้องดูแลพะยูนยามีลอย่างใกล้ชิด โดยนําความสูญเสียในครั้งนี้มาเป็นแนวทางในการดูแลยามีลและพะยูนตัวอื่นๆ โดยรัฐบาลจะเร่งรัดการดําเนินการตามแผนการลดปริมาณขยะทะเล การปรับเปลี่ยนเครื่องมือประมงที่เป็นสาเหตุการตายของพะยูนและส่งเสริมการท่องเที่ยวชมพะยูน โดยกําชับให้ใช้อาสาสมัครพิทักษ์ทะเลเป็นศูนย์กลางในการทํางาน นอกจากนั้นในส่วนของเกาะลิบง จังหวัดตรัง จะยกระดับให้เป็นแหล่งท่องเที่ยวชมพะยูนที่สําคัญของโลก รวมทั้งจะมีการจัดประชุมพะยูนโลกที่จังหวัดตรังในปีหน้า เพื่อแลกเปลี่ยนบทเรียนการอนุรักษ์ทรัพยากรพะยูนในประเทศไทยกับประเทศอื่นๆ ทั่วโลก ในส่วนของความร่วมมือจากภาคเอกชนที่เกี่ยวข้องกับการอนุรักษ์ทรัพยากรสัตว์ทะเลหายาก มีการนําเทคโนโลยีเกี่ยวกับเศรษฐกิจหมุนเวียน (Circular Economy) นําผ้าที่เหลือใช้จากโรงงานอุตสาหกรรมต่างๆ ในประเทศไทย มาผลิตเป็นเสื้อเพื่อลดปริมาณขยะตามนโยบายของรัฐบาล “นายกรัฐมนตรี กล่าวทิ้งท้าย”